b'\n_START_ARTICLE_\nElam\n_START_SECTION_\nLokasyong Heograpikal\n_START_PARAGRAPH_\nMatatagpuan sa silangan ng Mesopotamya, bahagi ang Elam ng maagang urbansisayon, sa mga kalunsuran ng Sinaunang Malapit na Silangan. noong Kalkolitiko. Sumasabay din sa kasaysayan ng Mesopotamya ang paglitaw ng mga nasusulat na mga tala mula 3,000 BK. Sa panahon ng Matang Elamite (Panggitnang Panahon ng Tanso), binubuo ang Elam ng mga kaharian sa talampas ng Iran, na nakalunday sa Anshan; at mula sa gitna ng ikalawang milenyong BK, ang Susa ang sentro nito na nasa mababang lupain ng Khuzestan. Nagkaroon ng mahalagang gampanin ang kalinangan nit sa Imperyong Gutian, natatangi na sa panahon ng dinastiyang Achaemenid na siyang kapalit nito, kung kailan nanatili ang wikang Elamite sa mga opisyal na wikang ginamit._NEWLINE_Walang naitalagang mga kaugnay ang wikang Elamite sa iba pang mga wika, at tila isa itong wikang nakahiwalay katulad ng Sumeryo; ngunit may ilang mga mananaliksik na naghanay sa pagkakaroon ng mas malawak na pangkat na kilala bilang Elamo-Dravidiano.\n_START_SECTION_\nRelihiyon\n_START_PARAGRAPH_\nPoleitesmo ang naging kulturang-panrelihiyon ng mga Elamito; sumamba rin sila sa mga imahe. Isang tanyag na artifact na natagpuan sa lugar nila ay ang imahe ng diyosa nila na si Kiririsha, na ang pangalan ay mahahanap sa mga sistema nila ng pananampalataya at nang ibang tao sa buong rehiyon (hanggang Susa).'